

REPUBLIKA HRVATSKA

ŽUPANIJA OSJEČKO-BARANJSKA

**OSNOVNA ŠKOLA**

**JOSIPA JURJA STROSSMAYERA**

**KARDINALA ALOJZIJA STEPINCA bb**

**ĐURĐENOVAC**

KLASA:600-04/23-03/01

URBROJ:2149-8-23-40

Đurđenovac, 29.09.2023.

**ZAPISNIK**

**s 35.sjednice Školskog odbora, održane dana** **29.rujna 2023.godine (petak) s početkom u 13:30 sati u Školskoj knjižnici u Matičnoj školi u Đurđenovcu, Kardinala Alojzija Stepinca bb.**

Predsjedavateljica: Dragica Purgar, predsjednica Školskog odbora

NAZOČNI ČLANOVI ŠKOLSKOG ODBORA:

1. Dragica Purgar, predsjednica Školskog odbora,
2. Ana Peršić, zamjenica predsjednice Školskog odbora,
3. Ranka Kezerle, članica Školskog odbora,
4. Oliver Abičić, član Školskog odbora.

NISU NAZOČNI ČLANOVI ŠKOLSKOG ODBORA:

1. Goran Knežević, član Školskog odbora (opravdao izostanak),
2. Tomislav Abičić, član Školskog odbora, (opravdao izostanak),
3. Krešimir Abičić, član Školskog odbora (opravdao izostanak).

Ostali prisutni:

* Toni Markotić, ravnatelj Škole,
* Sanja Ružić, tajnica Škole, zapisničarka,
* Ivana Ćurković, školska psihologinja,
* Dora Dvoržak Ledinšćak, školska knjižničarka.

Predsjedavateljica Dragica Purgar, pozdravlja prisutne članove Školskog odbora i potvrđuje da je na sjednici prisutan potreban broj članova (4/7 članova) za pravovaljano odlučivanje.

Predsjedavateljica predlaže sljedeći

**DNEVNI RED**

1. Usvajanje Zapisnika s prethodne 34.elektronske sjednice Školskog odbora,
2. Donošenje Školskog kurikuluma za školsku godinu 2023./2024.,
* na prijedlog Učiteljskog vijeća i ravnatelja Škole
1. Donošenje Godišnjeg plana i programa rada za školsku godinu 2023./2024.,
* na prijedlog ravnatelja Škole
1. Razno.

Predloženi Dnevni red daje se na usvajanje. Članovi Školskog odbora nemaju primjedbi niti prijedloga.

**Zaključak:**

**Predloženi dnevni red je jednoglasno usvojen s četiri (4) glasa ZA.**

**Točka 1.**

Zapisnik s 34.elektronske sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe na Zapisnik s prethodne sjednice.

Primjedbi nema. Predsjedavateljica poziva prisutne članove da se izjasne za ili protiv prihvaćanja Zapisnika s prethodne sjednice.

Zapisnik je jednoglasno usvojen s četiri (4) glasa - ZA.

**Zaključak:**

**Zapisnik s 34.elektronske sjednice Školskog odbora je jednoglasno usvojen s četiri (4) glasa - ZA.**

**Točka 2.**

Predsjedavateljica Dragica Purgar čita 2.točku dnevnog reda i pozdravlja ravnatelja Škole Tonija Markotića, kojem predaje riječ.

Ravnatelj Škole Toni Markotić pozdravlja prisutne članove Školskog odbora i školsku psihologinju Ivanu Ćurković, te školsku knjižničarku Doru Dvoržak Ledinšćak, koje su zajedno s školskom pedagoginjom Zrinkom Kamerman sudjelovale u pripremi Školskog kurikuluma za školsku godinu 2023./2024.

Navodi da je Školski kurikulum za školsku godinu 2023./2024. predstavljen na prethodno održanom Učiteljskom vijeću i Vijeću roditelja, te da je na oba Vijeća prihvaćen, odnosno da su dana pozitivna mišljenja.

Ravnatelj ukratko prezentira sadržaj Školskog kurikuluma za 2023./2024. školsku godinu.

Ravnatelj dalje navodi da, u odnosu na Školski kurikulum za prethodnu školsku godinu, ovaj Školski kurikulum nema bitnih ni velikih promjena, te posebno ističe posjet Bajkovitoj šumi u Čakovcu, koji se pokazao kao dobar primjer, te se s istim nastavlja i ove školske godine.

Predsjedavateljica Dragica Purgar poziva prisutne članove Školskog odbora da se izjasne o predloženom Školskom kurikulumu za školsku godinu 2023./2024.

Primjedbi i prijedloga nema.

Predsjedavateljica poziva prisutne članove da se izjasne za ili protiv predloženog Školskog kurikuluma za školsku godinu 2023/2024.

Svi prisutni članovi Školskog odbora glasuju ZA.

**Zaključak: Školski odbor, jednoglasno s četiri (4) glasa - ZA donosi Odluku o donošenju Školskog kurikuluma za školsku godinu 2023./2024. Osnovne škole Josipa Jurja Strossmayera, Đurđenovac.**

**Točka 3.**

Predsjedavateljica Dragica Purgar čita 3.točku dnevnog reda i predaje riječ ravnatelju Škole Toniju Markotiću, koji ukratko predstavlja prijedlog Godišnjeg plana i programa rada Škole za školsku godinu 2023./2024.

Ujedno, navodi da je Godišnji plan i program rada Škole za školsku godinu 2023/2024. predstavljen i na prethodno održanom Vijeću roditelja, te da je Vijeće roditelja prihvatilo, odnosno dalo svoje pozitivno mišljenje na spomenuti plan i program rada Škole.

Ravnatelj Škole Toni Markotić navodi da ovaj prijedlog Godišnjeg plana i programa rada Škole je oko 80% isti kao i prošlogodišnji, uz nadopune, koje ističe, a tiču se prostornih uvjeta u školi.

Ravnatelj navodi da:

* je u Područnoj školi Klokočevci osposobljena nova učionica, koja je treća učionica u toj školi, a zbog povećanja broja razrednih odjela u PŠ Klokočevci. Učionica je u potpunosti opremljena, a u planu je izmjena vanjske stolarije na toj učionici,
* u Područnoj školi Bokšić Lug, zbog zemljanog poda u učionici i pojave zmija, je betoniran pod i stavljena nova stolarija,
* u planu je nadopuna inventara u školskoj kuhinji, kako bi se učenicima omogućio kuhani obrok pet dana u tjednu, dok je s područnim školama situacija problematičnija, jer se nalaze u krugu 40-tak kilometara, a Ministarstvo plaća 1,33 eura za obrok, te one ostaju, za sada, na podjeli pekarskih i mliječnih proizvoda.
* U Područnoj školi Pribiševci je adaptiran krov, spušten strop i učionice su okrečene.

Član Školskog odbora Oliver Abičić konstatira da je projekt „Klokan“aktivan i dalje.

Predsjedavateljica poziva članove da iznesu primjedbe. Primjedbi nema. Predsjedavateljica poziva prisutne članove da se izjasne za ili protiv predloženog Godišnjeg plana i programa rada Škole za školsku godinu 2023./2024.

Svi prisutni članovi Školskog odbora glasuju - ZA.

**Slijedom navedenog, Školski odbor jednoglasno s četiri (4) glasa – ZA donosi:**

**Odluku o donošenju Godišnjeg plana i programa rada Osnovne škole Josipa Jurja Strossmayera, Đurđenovac za školsku godinu 2023./2024.**

**Točka 4.**

Pod točkom razno, predsjedavateljica Dragica Purgar je pozvala nazočne članove da iznesu prijedloge, primjedbe i pitanja. Nazočni članovi nemaju prijedloga, primjedbi ni pitanja.

Dnevni red je završen. O svim točkama predviđenim dnevnim redom je raspravljeno i o njima odlučeno.

Predsjedavateljica zaključuje sjednicu u 14:10 sati.

Zapisničarka:

Sanja Ružić

tajnik Škole

 Predsjedavateljica Školskog odbora:

Predsjednica Školskog odbora:

 Dragica Purgar